CELEX: E2007J0006
Language: lv
Date: 2008-09-18
Title: Tiesas spriedums ( 2008. gada 5. marts ) lietā E-6/07 — HOB vín ehf . kā arī Faxaflóahafnir sf . (Ostas nodeva — nodeva, kurai ir līdzīga iedarbība kā muitas nodokļiem — iekšējie nodokļi — brīva preču aprite)

18.9.2008   
            
            
               LV
            
            
               Eiropas Savienības Oficiālais Vēstnesis
            
            
               C 239/20
            
         
      TIESAS SPRIEDUMS
   
   (2008. gada 5. marts)
   lietā E-6/07
   
      HOB vín ehf. kā arī Faxaflóahafnir sf.
   
      (Ostas nodeva — nodeva, kurai ir līdzīga iedarbība kā muitas nodokļiem — iekšējie nodokļi — brīva preču aprite)
   
   (2008/C 239/09)
   Lietā E-6/07 starp HOB vín ehf. un Faxaflóahafnir sf. — Lūgums Tiesai no Hæstiréttur Íslands (Īslandes Augstākā tiesa) saistībā ar noteikumiem par brīvu preču apriti EEZ, tiesa, kuras sastāvā ir Henrik Bull, tiesnesis-referents, Carl Baudenbacher, priekšsēdētājs un Thorgeir Örlygsson, tiesnesis, 2008. gada 5. martā pasludināja spriedumu, kura rezolutīvā daļa ir šāda:
   
               1)
            
            
               Maksas iekasēšana par ostas pakalpojumiem, ko sniedz vairākām pašvaldībām piederošs partnerības uzņēmums, ir jāizvērtē saskaņā ar EEZ līguma 14. pantu, ja teritorijā, ko apkalpo šī partnerība, nav citas ostas, kas būtu alternatīva partnerībai.
            
         
               2)
            
            
               Tāda ostas nodeva kā šeit minētā nerada diskrimināciju EEZ līguma 14. panta izpratnē saistībā ar importētajiem alkoholiskajiem dzērieniem attiecībā pret vietējiem alkoholiskajiem dzērieniem, ja iemesls, kālab tikai par importētajiem dzērieniem ir jāmaksā nodeva, ir tas, ka vietējie alkoholiskie dzērieni netiek transportēti pa jūru, līdz ar to nav nepieciešami ostas pakalpojumi un iestāde, kas nosaka muitas pakalpojumu tarifu, nenosaka tarifu salīdzināmiem pakalpojumiem, kas vajadzīgi saistībā ar vietējiem alkoholiskiem dzērieniem.
               Lai šāda nodeva, diskriminējot importētos alkoholiskos dzērienus attiecībā pret vietējiem alkoholiskajiem dzērieniem, būtu pretrunā ar EEZ līguma 14. pantu, šīs nodevas iedarbībai attiecīgajā tirgū būtu jābūt tādai, kas samazina importēto produktu iespējamo patēriņu par labu konkurējošiem vietējiem produktiem.